[{"text_idx": "#000000", "text": "Reisikonsultant annab lisainfot ja aitab lahendada vo\u0303imalikud erisoovid.\nKuldkaardi omanikud koguvad iga reisitellimusega boonuspunkte.\nLennupiletid \u2013 broneeri ise vo\u0303i ku\u0308si reisikonsultandilt\nReisikonsultant annab lisainfot ja aitab lahendada vo\u0303imalikud erisoovid.\nKuldkaardi omanikud koguvad iga reisitellimusega boonuspunkte."}, {"text_idx": "#000001", "text": "Reisikonsultant annab lisainfot ja aitab lahendada vo\u0303imalikud erisoovid.\nKuldkaardi omanikud koguvad iga reisitellimusega boonuspunkte."}, {"text_idx": "#000004", "text": "Lennupiletid \u2013 broneeri ise vo\u0303i ku\u0308si reisikonsultandilt"}, {"text_idx": "#000006", "text": "Perekond Kink on leidnud sotsiaalmeedias tuhandeid austajaid, kes elavad kaasa nende seiklustele laias maailmas. Kahe va\u0308ikese lapsega riikide pu\u0308u\u0308dmine tundub enamiku inimeste jaoks olevat imetegu, aga selle pere jaoks lahe kogemus. Kiikasime nende reisialbumisse! Lugu on ilmunud reisiajakirja Traveller 2022 su\u0308gis-talvises numbris."}, {"text_idx": "#000008", "text": "2022 juuli so\u0303itsime lastega na\u0308dal aega Baierimaal ringi ja avastasime palju kauneid kohti."}, {"text_idx": "#000009", "text": "U\u0308le 8000 ja\u0308lgijaga perekond Kink on kasvatanud reisifanattidest fa\u0308nkonda viimased kaks aastat. \u201cVahetult pa\u0308rast Lola su\u0308ndi, 2020 septembri alguses, otsustasime vo\u0303tta ette seikluse, mille raames reisime aasta aega terve perega mo\u0308o\u0308da maailma ringi,\u201d ra\u0308a\u0308gib pereema Riin. \u201cEt seda iseenda jaoks talletada, sai loodud Instagrami konto thekinkstagram, kust oleks endal, so\u0303pradel ja perel hea silma peal hoida, kus ka\u0308idud ja mis tehtud sai. See, et sinna va\u0308ga lu\u0308hikese ajaga va\u0308ga palju inimesi meie tegemisi ja\u0308lgima jo\u0303udis, oli meile ko\u0303igile suur u\u0308llatus.\u201d Riin usub, et masse vo\u0303lus see, et su\u0308gaval koroonaajal, mil reisimine oli piiratud, otsisid inimesed endiselt no\u0303u ja julgust, et seiklus ette vo\u0303tta. Lisaks on nii va\u0308ikeste lastega tihti ka veidi pealehakkamisest puudu. Tundub, et kuhu u\u0308ldse nii pisikesega minna saab. Me siis ja\u0308rjest murdsime neid mu\u0308u\u0308te, et saab ku\u0308ll ja tasub kindlasti minna.\u201d"}, {"text_idx": "#000010", "text": "Riin ja Sander on koos olnud pea 14 aastat ning vallutanud erinevaid riike. Riikide numbrit kokku lugenud ei ole, paljudes kohtades on ju mitmeid kordigi ka\u0308idud. Parem mo\u0303o\u0303dik on ehk see, et aastaid pole u\u0308htegi puhkusepa\u0308eva kodumaale ja\u0308tkunud. Oleme alati maksimumi va\u0308lja vo\u0303tnud ja muudkui seigelnud. Positiivne on see, et olles nu\u0308u\u0308d lapsehoolduspuhkusel pikemalt aja maha vo\u0303tnud, oleme lo\u0303puks saanud ka kodumaal ringi vaadata. Siin ju ka avastamist nii palju!\u201d"}, {"text_idx": "#000012", "text": "2020 jo\u0303ulud mo\u0308o\u0308dusid Mehhikos. Lola sai oma esimese ampsu tahket toidu \u2013 avokaadot \u2013, mis on ta\u0308naseni ta suur lemmik"}, {"text_idx": "#000013", "text": "Riikide arvust ra\u0308a\u0308kides pakkus perepoeg Jakob, et temal peaks oma kaheksa aasta jooksul olema u 36 riiki kogunenud, Lolal 26. Paljudesse kohtadesse on nad sattunud ka mitu korda. Kuidas on see u\u0308hel keskmisel Eesti perekonnal vo\u0303imalik? \u201eKuivo\u0303rd reisimine on meie jaoks nii oluline osa elust, ko\u0303ige suurem stressimaandaja ja hea tuju tekitaja, oleme alati teadlikult eraldi reisifondi raha kogunud, kohati ka veidi lisato\u0308id teinud ning kodus seisvaid ning kodus seisvaid asju mu\u0308u\u0308ki pannud ning ko\u0303ik selle suunanud just ja\u0308rgmise seikluse ettevo\u0303tmiseks,\u201d jagab Riin no\u0303u, kuidas igau\u0308hel on vo\u0303imalik unistuste reisidel ka\u0308ia ilma lotovo\u0303idutagi."}, {"text_idx": "#000014", "text": "2021 veebruaris lastega Grand Canyonit avastamas"}, {"text_idx": "#000016", "text": "\u201ePaneme alati iga kuu sissetulekutest reiside jaoks ko\u0303rvale ning loomulikult ja\u0308lgime reisi planeerides ka kulude poolt. Oleme pa\u0308ris paindlikud sihtkohtade ja aegade osas, pigem ootame just ha\u0308id pakkumisi ja proovime sa\u0308ttida reise nende ja\u0308rgi. Vo\u0303rdleme alati majutusi ja autorenti mitmel erineval lehel, et leida parim (tihti on sama asi erinevates keskkondades va\u0308ga erineva hinnaga) ning hea mo\u0303te on reise korraldada ka koos so\u0303pradega, et jagada na\u0308iteks majutuse, transpordi ja toidu kulusid."}, {"text_idx": "#000018", "text": "2021 kevad Hispaanias. Elasime seal pea 3 kuud, so\u0303itsime ko\u0303vasti ringi ja avastasime kohti, mida lu\u0308hemate linnapuhkustega pole jo\u0303udnud na\u0308ha."}, {"text_idx": "#000019", "text": "Pereemal on ha\u0308id no\u0303uandeid ka lastega reisimiseks. \u201cLastega reisimisel on kaks olulist asja \u2013 hoida eemal igavus ja na\u0308lg. Sestap paneme alati enne lennu-, auto-, bussi-, laevareisi valmis hunniku erinevaid sna\u0308kke ning kogume kokku portsu erinevaid va\u0308ikseid ma\u0308nguasju ja raamatuid, et neid siis igavuse saabudes u\u0308kshaaval ette so\u0308o\u0308ta. Pisikesed mudelautod, ponid, kleepsu- ja muud tegelusraamatud jne, mis ka\u0308tte satub. Tihti on hoopis mo\u0303ni suvaline asi veel palju populaarsem, nt lennuki oksekott, kuhu saab tunde oma asju sisse panna ja ja\u0308lle va\u0308lja vo\u0303tta.\u201d"}, {"text_idx": "#000020", "text": "Riin kiidab, et nende pere va\u0308iksed seiklejad on ikka va\u0308ga tublid ja uus keskkond on ka nende jaoks u\u0308tlemata po\u0303nev."}, {"text_idx": "#000022", "text": "2022 juuni Capri saart avastamas"}, {"text_idx": "#000023", "text": "\u201eMeie jaoks on lastega reisimine niivo\u0303rd lahe ja silmaringi arendav, et soovitame kindlasti ette vo\u0303tta. Need va\u0308ikesed reisisellid on esiteks palju tublimad, kui arvatakse, ja neile tasub ainult vo\u0303imalus anda! Teiseks o\u0303pivad nad nii palju teiste kultuuride toimimisest, on avatuma meelega, loovad enda jaoks po\u0303nevaid seoseid ja imevad ka\u0308snana sisse ka vo\u0303o\u0303rkeeli. Seda on lapsevanemana lausa lust ko\u0303rvalt vaadata.\u201d"}, {"text_idx": "#000024", "text": "Kuna oleme alati suured reisisellid olnud, teadsime, et meie pulmareis ei saa olla midagi tagasihoidlikku. Planeerisime ta\u0308iesti eepilise 6na\u0308dalase \u201cu\u0308mbermaailmareisi\u201d, marsruudiga Singapur-Austraalia-Uus-Meremaa-Hawaii-Jaapan. Pildil algus Singapuris legendaarses Marina Bay Sandsis."}, {"text_idx": "#000025", "text": "Killuke pulmareisist. Pa\u0308ikeseloojangu surf Hawaiil."}, {"text_idx": "#000026", "text": "Suvel leidsime vo\u0303imaluse ka Eestimaad avastada. Seda ei tasu a\u0308ra unustada, meil on siin nii palju toredaid kohti!"}, {"text_idx": "#000028", "text": "Tahaksid ka reisile? Vaata reisipakkumisi vo\u0303i vo\u0303ta u\u0308hendust reisikonsultandiga."}]